PARLAMENTUL ROMÂNIEI


	Comisia pentru agricultură, silvicultură, industrie alimentară şi servicii specifice
	Bucureşti,07.09.2022
Nr. 4c-5/462



Către,  
Comisia pentru sănătate și familie

AVIZ
asupra proiectului de Lege pentru modificarea și completarea Legii nr. 4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice
(PLx. 384/2022)


	În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu proiectul de Lege pentru modificarea și completarea Legii nr. 4/2021 privind protecția drepturilor persoanelor diagnosticate sau suspectate a fi diagnosticate cu boli sau afecțiuni alergice transmis cu adresa nr. PLx. 384  din 20 iunie  2022  şi înregistrat la Comisie sub nr.4c-5/387/21.06.2022.
	Potrivit prevederilor art. 76 alin (2)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare  Camera Deputaţilor este Cameră decizională.
	Consiliul Economic și Social  a avizat favorabil, cu avizul nr.  2360/19.04.2022,  proiectul de act normativ.
[bookmark: _GoBack]	Consiliul Legislativ a avizat favorabil propunerea legislativă, cu avizul nr. 520/09.05.2022, cu observaţii şi propuneri.
	Potrivit prevederilor art. 62 din Regulamentul Camerei Deputaţilor, republicat, cu modificările și completările ulterioare Comisia a dezbătut  proiectul de Lege supus avizării în şedinţa din 07.09.2022.
În urma dezbaterilor, membrii Comisiei au hotărât cu unanimitate de voturi  avizarea favorabilă a proiectului de lege.	
 În raport cu obiectul şi conţinutul său, proiectul de lege face parte din categoria legilor ordinare.


      PREŞEDINTE, 			                            SECRETAR,
Florin Ionuț BARBU		                              Constantin BÎRCĂ
  




Șef serviciu Anton Păștinaru
Consilier parlamentar dr. Gabriela  Amalia Ciurea

